C 281/4

Ulkorajojen ylitystä varten vaadittavien ohjeellisten rahamäärien päivitys henkilöiden liikkumista rajojen yli koskevasta yhteisön säännöstöstä (Schengenin rajasäännöstö) (1) annetun Euroopan parlamentin ja neuvoston asetuksen (EU) 2016/399 6 artiklan 4 kohdan mukaisesti

(2022/C 281/04)

Henkilöiden liikkumista rajojen yli koskevasta yhteisön säännöstöstä (Schengenin rajasäännöstö) (2)9 päivänä maaliskuuta 2016 annetun Euroopan parlamentin ja neuvoston asetuksen (EY) 2016/399 6 artiklan 4 kohdassa tarkoitetut ohjeelliset rahamäärät ulkorajojen ylitystä varten julkaistaan jäsenvaltioiden Schengenin rajasäännöstön 39 artiklan mukaisesti komissiolle toimittamien tietojen perusteella.

Tiedot julkaistaan Euroopan unionin virallisessa lehdessä, ja sen lisäksi ne päivitetään kuukausittain sisäasioiden pääosaston verkkosivuilla.

KANSALLISTEN VIRANOMAISTEN EDELLYTTÄMÄT OHJEELLISET RAHAMÄÄRÄT ULKORAJOJEN YLITYKSIÄ VARTEN

TŠEKIN TASAVALTA

EUVL:ssä C 102, 24. maaliskuuta 2021, s. 8 , julkaistujen tietojen muuttaminen

Ohjeelliset rahamäärät vahvistetaan ulkomaalaisten oleskeluoikeudesta Tšekin alueella annetun lain nro 326/1999, sellaisena kuin se on muutettuna, 13 §:ssä, yhdessä vähimmäistoimeentulosta annetun lain nro 110/2006, sellaisena kuin se on muutettuna, 5 §:n kanssa. Määrät riippuvat vähimmäistoimeentulon kulloinkin voimassa olevasta määrästä ja vaihtelevat aiotun, Tšekin alueella tapahtuvan lyhytaikaisen oleskelun keston mukaan:

— oleskelun pituus enintään 30 päivää – 0,5 kertaa vähimmäistoimeentulo (nykyinen määrä – heinäkuusta alkaen 2022 – 2 980 CZK) kutakin oleskelupäivää kohden, ts. 1 490 CZK päivää kohden;

— oleskelun pituus yli 30 päivää – 15 kertaa vähimmäistoimeentulo (nykyinen määrä – heinäkuusta alkaen 2022 – 2 980 CZK), ts. 44 700 CZK; tätä määrää korotetaan kaksinkertaisella vähimmäistoimeentulolla jokaista aiottua oleskelukuukautta kohden, ts. lisättynä 5 960 CZK:lla jokaista kuukautta kohden;

— alle 18-vuotiaan kolmannen maan kansalaisen on osoitettava, että hänellä on puolet edellä mainituista määristä.

Riittävän toimeentulon arviointi voi perustua kolmannen maan kansalaisen hallussa olevaan käteiseen rahaan, luottokortteihin tai matkasekkeihin tai asiakirjaan oleskeluun liittyvien palvelujen maksamisesta tai siitä, että palvelut annetaan maksutta. Ylläpitositoumus ja vastaanottajan antama takuukirje (Tšekin poliisin vahvistaman kirjallisen kutsun muodossa – ks. Schengen-käsikirjan liite 33) voi myös olla osoituksena riittävästä toimeentulosta.

Kolmannen maan kansalainen, joka aikoo opiskella Tšekin alueella, voi esittää osoituksena oleskeluun riittävästä toimeentulosta valtion viranomaisen tai oikeussubjektin sitoumuksen kustantaa hänen oleskelunsa antamalla varoja 1 kuukauden oleskelun edellyttämää vähimmäistoimeentuloa vastaava määrä (nykyinen määrä – heinäkuusta alkaen 2022 – 2 980 CZK), tai todistuksen, jonka mukaan vastaanottava organisaatio (oppilaitos) vastaa kaikista hänen opintoihinsa ja oleskeluunsa liittyvistä kuluista. Jos sitoumuksessa mainittu summa on pienempi kuin edellä mainittu määrä, kolmannen maan kansalainen on velvollinen esittämään asiakirjan, jolla todistetaan, että hänen hallussaan olevien varojen määrä on yhtä suuri kuin tarvittavan vähimmäistoimeentulon (nykyinen määrä – heinäkuusta alkaen 2022 – 2 980 CZK) ja hänen aiottua oleskeluaikaansa koskevan sitoumuksen erotus, kuitenkin siten, että määrä ei ole yli kuusinkertaisesti tarvittava vähimmäistoimeentulo (nykyinen määrä 17 880 CZK). Oleskeluun tarvittavat varat osoittavan asiakirjan sijasta voidaan esittää päätös tai sopimus apurahan myöntämisestä Tšekkiä sitovan kansainvälisen sopimuksen nojalla.

Aiemmat julkaisut

EUVL C 247, 13.10.2006, s. 19.

EUVL C 77, 5.4.2007, s. 11.

EUVL C 153, 6.7.2007, s. 22.

EUVL C 164, 18.7.2007, s. 45.

EUVL C 182, 4.8.2007, s. 18.

EUVL C 57, 1.3.2008, s. 38.

EUVL C 134, 31.5.2008, s. 19.

EUVL C 331, 31.12.2008, s. 13.

EUVL C 33, 10.2.2009, s. 1.

EUVL C 36, 13.2.2009, s. 100.

EUVL C 37, 14.2.2009, s. 8.

EUVL C 98, 29.4.2009, s. 11.

EUVL C 35, 12.2.2010, s. 7.

EUVL C 304, 10.11.2010, s. 5.

EUVL C 24, 26.1.2011, s. 6.

EUVL C 157, 27.5.2011, s. 8.

EUVL C 203, 9.7.2011, s. 16.

EUVL C 11, 13.1.2012, s. 13.

EUVL C 72, 10.3.2012, s. 44.

EUVL C 199, 7.7.2012, s. 8.

EUVL C 298, 4.10.2012, s. 3.

EUVL C 56, 26.2.2013, s. 13.

EUVL C 98, 5.4.2013, s. 3.

EUVL C 269, 18.9.2013, s. 2.

EUVL C 57, 28.2.2014, s. 2.

EUVL C 152, 20.5.2014, s. 25.

EUVL C 224, 15.7.2014, s. 31.

EUVL C 434, 4.12.2014, s. 3.

EUVL C 447, 13.12.2014, s. 32.

EUVL C 38, 4.2.2015, s. 20.

EUVL C 96, 11.3.2016, s. 7.

EUVL C 146, 26.4.2016, s. 12.

EUVL C 248, 8.7.2016, s. 12.

EUVL C 111, 8.4.2017, s. 11.

EUVL C 21, 20.1.2018, s. 3.

EUVL C 93, 12.3.2018, s. 4.

EUVL C 153, 2.5.2018, s. 8.

EUVL C 186, 31.5.2018, s. 10.

EUVL C 264, 26.7.2018, s. 6.

EUVL C 366, 10.10.2018, s. 12.

EUVL C 459, 20.12.2018, s. 38.

EUVL C 140, 16.4.2019, s. 7.

EUVL C 178, 28.5.2020, s. 3.

EUVL C 102, 24.3.2021, s. 8.

EUVL C 486, 3.12.2021, s. 26.

EUVL C 139, 29.3.2022, s. 3.

EUVL C 143, 31.3.2022, s. 6.

EUVL C 258, 5.7.2022, s. 13.

(1) Ks. luettelo aiemmista julkaisuista tämän päivityksen lopussa.

(2) EUVL L 77, 23.3.2016, s. 1..